Milet I 3, 143B
Region: Asia Minor — Ionia

εδοξε τηι βουληι και τωι δημωι βουλης γνωμη επειδη μιλησιοι φιλοι και οικειοι υπαρχοντες δια προγονων προτερον τε διετελουν εμ παντι καιρωι προνοιαν ποιουμενοι και κοινηι παντος του δημου του σελευκεων και καθ ιδιαν εκαστου των αφικνουμενων εις τημ πολιν αυτων και μετα ταυτα παραγενομενος πρυτανις ανηγγελλεν διοτι την αυτην αιρεσιν εχοντες ουθενος αφι[στανται των τηι πολει συμφεροντων εμ πασιν οικειως αποδεικνυμενοι τη[ν] αυτων σπουδην οπως ουν επι πλεον αυξηται τα προυπαρχοντα φιλανθρωπα και οικεια ταις πολεσιν αμφοτεραις και φαινηται τιμων ο δημος μιλησιους αξιως εμ παντι καιρωι της εις αυτον ευνοιας τυχηι αγαθηι δεδοχθαι τηι βουληι και τωι δημωι επηινησθαι μιλησιους επι τηι ευνοιαι και τηι προαιρεσει ην εχουσιν εις τον δημον. δεδοσθαι δε αυτοις και πολιτειαν εφ ισηι και ομοιαι και μετεχειν αυτους απαντων ωγ και οι αλλοι πολιται μετεχουσιν και τομ βουλομενον μιλησιων πολιτευεσθαι εν σελευκε[ια]ι απογραφεσθαι προς τε τους στρατηγους και τογ γραμματεα του δημου τους δε καταχωριζειν εις φυλην τον απογραψομενον εις ην αμ βουληται. υπαρχειν δε αυτοις και προεδριαν εν τοις αγωσιν πασιν και εφοδον επι τημ βουλην και τον δημον πρωτοις μετα τα ιερα. ποιεισθαι δ επιμελειαν τους αει χειροτονουμενους στρατηγους του δημου του μιλησιων και προνοειν των παραγινομενων εις την πολιν οπως παντων τυγχανωσι των καλως εχοντων. πεμπεσθαι δε και θεωρους τους [σ]υντελεσοντας θυσιαν τωι απολλωνι τωι διδυμει τωι αρχηγετηι της οικει[οτητο]ς εν οις αν χρονοις συντελωσι μιλησιοι. επι δε τοις εψηφισμενοις συν[τελεσαι θυσια]ν τωι διι τωι λαρασιωι και τωι απολλωνι τους ιερομνημονας κα[ι] [τους ------- και τους ιε]ροκ[ηρυκα]ς επευχομενους συνενεγκειν αμφοτεραις [ταις πολεσι τα εψηφισμενα και ειναι] επι σωτηριαι και ευτυχιαι ανα[γραψαι δε το ψηφισμα εις στηλην λιθινη]ν και στησαι εν τωι ιερωι του [διος του λαρασιου της δε κατασκευης της στηλης επι]μεληθηναι τους ε[πι -------------------- το δε αναλωμα το εις τας θυ]σιας και την κα[τασκευην της στηλης υπηρετησαι τους ταμιας. τον δε πρ]εσβευ[την] [καλεσαι εις το πρυτανειον-].